Фотьойлите, особено меките, са много удобни,
но аз виждам няколко хора ей там, които стоят прави,
още няколко — ето тук
и когато стоим, изгаряме повече енергия, отколкото когато седим.
В интернет Live Strong Organization има база данни и материали
за намаляване на наднорменото тегло,
които позволяват да изчислим,
че за времето на моето представяне,
тези от вас, които стоят,
ще изразходват 7,5 пъти повече калории
от тези, които блаженно разпускат в меките фотьойли.
(Смях)
Добре, ето въпрос
като говорим за отслабване, по-точно — за тегло.
Това предаване е пряко,
аз съм тук пред вас,
всички сме заедно в залата.
Но моето изказване се записва
и ще се превърне във видеозапис, който хора от цял свят ще могат да гледат
на компютри, мобилни устройства,
телевизори.
Аз тежа около 86 кг.
Колко ще тежи видеозаписът на цялото мое изказване?
Задавам такива въпроси
всяка седмица по моя видеоканал Vsauce.
През последните две години
аз съм задавал забавни въпроси,
провокиращи въпроси
и съм ги разисквал напълно откровенно,
превръщайки дискусиите в празници на научни понятия и откриватели.
Аз проучвам, пиша,
правя интервюта,
редактирам, публикувам
и управлявам социална медия — сам,
но това не е самотна работа,
защото Vsauce има повече от два милиона абоната
и всеки месец над 20 милиона хора гледат моите видеозаписи.
Да...
(Ръкопляскания)
Много е забавно!
Разбрах, че задаването на странни въпроси е чудесен начин да заинтригуваш хората,
не само хората, но и привържениците.
Те са различни от случайните зрители и слушатели,
защото привържениците желаят и се връщат отново.
Те се абонират за твоя YouTube канал
и искат да гледат всичко, което си направил,
и всичко, което планираш да създадеш,
защото ние хората сме любопитни по природа
и подклаждане на любопитството е чудесен начин
за спечелване вниманието на хората.
Ако заинтригувате публиката,
тя ще ви слуша внимателно
и вие, за да отговорите на първоначалния въпрос,
имате възможност да научите публиката на много допълнителни неща.
Нека разгледаме някои от моите видеозаписи.
Ето осем от тях.
Долу в десния ъгъл:
„Какъв цвят е огледалото?“
Когато хората видят въпроса,
много трудно е да не кликнат, защото си казват:
„Това сериозен въпрос ли е?“
„Как би могъл човек да отговори на такъв въпрос?“
Добре, до сега 7,5 милиона зрители са гледали
този пет-минутен видеозапис „Какъв цвят е огледалото?“
В епизода аз не само отговарям на въпроса,
но използвам случая да разясня теми, които често се определят като суховати:
оптика,
дифузно и огледално отражение,
как действа светлината, как действа върху ретината,
и още — произход на понятието „цвят“,
какво значи „бяло“, какво — „черно“.
До тук добре — следва предупреждение:
Цветът на огледалото не е очевиден,
огледалата не са сребристи
както често се описват.
Огледалата от физична гледна точка
се съвсем малки частици...
зелено.
За илюстрация — поставете две огледала едно срещу друго
и те ще отразяват светлината до безкрай.
Наблюдавайте безкрайното отразяване и ще забележите потъмняване,
защото част от светлинните лъчи се разсейват или поглъщат.
След време потъмняването ще придобие зелен оттенък,
защото зелената светлина
или светлина с дължина на вълната, която възприемаме за зелена,
най-добре се отразява от повечето огледални повърхности.
Добре, но „Колко тежи един видеозапис?“
За да гледате видеозапис на вашия компютър,
видео-информацията временно се „складира“
с помоща на електрони.
Броят на електроните в устройството ви на практика нито нараства, нито намалява.
Но „складирането“ на електрони на определено място изисква енергия
и знаем, благодарение на нашия приятел Алберт Айнщайн,
че енергия и маса са свързани.
Ето какво следва от това:
да предположим, че гледате видеозапис в YouTube
с приятна разделителна способност от 720 пиксела.
Ако използваме типична за случая скорост на предаване на информация (бит-рейт),
може да изчислим, че всяка минута видеозапис в YouTube
ще изисква около 10 милиона електрона в устройството ви.
Въвеждаме броя на електроните и енергията да ги „складираме“
за да гледаме видеозаписа
в тази формула.
Вече може да изчислим, че една минута от видеозапис в YouTube
увеличава масата на вашия компютър
с около 10 на степен (-19) грама.
И пълен запис...
(Подсвирване)
Нищожно малко...
Наречете го „нищо“, дори няма да ви обвинят в лъжа,
защото най-добрите везни, които до сега сме създали
за да измерим промяна в тегло, не могат да отчетат стойност
по-малка от 1/10^9 грама.
Тази стойност не може да се измери,
но ние можем, както вече направихме, да я изчислим.
Това е чудесно, защото когато аз бях дете,
в моето училище имаше само два рафта с книги с научно съдържание.
Чудесно,
но аз ги прочетох преди края на учебната годината,
след това беше трудно да намеря още такива книги,
защото книгите бяха тежки, обемисти
и не беше лесно да ги местиш.
При тези нищожни стойности,
днес мога да побера хиляди книги
в моя малък електронен четец.
Аз мога да изтегля и гледам часове наред,
дори дни наред, видеозаписи в YouTube
без моя компютър да стане осезаемо по-тежък.
Информацията сякаш „олеква“
и става много по-демократична,
което означава, че много повече учители,
лектори, артисти и зрители, както никога досега,
могат взаимно да си сътрудничат.
Днес в YouTube
има изобилие от материали, свързани с най-разнородни теми.
Трите канала на Vsauce са в долния десен ъгъл.
Но всички останали видеоканали, взети заедно,
имат много повече зрители отколкото бих могъл да привлека
сам или заедно с моите сътрудници
и това наистина е чудесно!
Оказва се, че да провокираш любопитството на хората,
да отговаряш разумно на техните въпроси
е превъзходен начин за намиране на публика и последователи,
и нови зрители.
Със същия подход, дори фирми и търговски марки,
могат да изграждат доверие у потребителите.
И така, изчислихме теглото на един видеозапис,
а започнахме с шеговит въпрос,
и аз нямам търпение да чуя следващия чудноват въпрос и неговия отговор.
Както винаги, благодаря за вниманието.
(Ръкопляскания)